Dreaming in Pink - Long Stemmed Pink Roses in Tuckahoe NJ - Enchanting Florist & Gift Shop
Tuckahoe NJ Florist - Home> Dreaming in Pink - Long Stemmed Pink Roses Flowers Groot uitdagings wag op UWK | Netwerk24
Groot uitdagings wag op UWK
Deur Sarel Burger 16 Mei 2018 06:02
Universiteit van Wes-Kaapland, wat onlangs ná sy segetog in die Varsityskild-rugbykompetisie ’n vrypas gekry het om aanstaande jaar aan die sterker nasionale Varsitybeker-kompetisie deel te neem, sal daarvan vergewis wees dat veel groter uitdagings vorentoe op hom wag.
UWK het in die WP se Superliga wat so stilweg die afgelope twee naweke afgeskop het, pak slae gekry van die Maties (7-54) en die Ikeys (16-33). Die universitêre spanne het die Superliga-kompetisie aan die gang gesit, aangesien hulle nie in Junie en Julie – wanneer die Superliga op dreef kom – beskikbaar is vir wedstryde as gevolg van die universiteitsvakansie nie.
Hoewel daar nie alte veel gelees moet word in die uitslae van die jongste voorseisoense vriendskaplike wedstryde nie, wag daar nietemin heelwat afrondingswerk op die Superliga-spanne van die Tygerbergstreek voordat die ligabepalings volgende maand afgehandel begin word.
Tygerberg-klub het wel 55-17 met Kuilsrivier en 13-10 teen St. George gewen, terwyl Brackenfell (26-7 t Brookside Villager), Belhar (26-7 t Pniël Villlagers), Goodwood 23-12 t Kraaifontein) en Kuilsrivier (36-26 t Eersterivier) ook die afgelope naweek aan die wenkant was. Maar Durbanville-Bellville (3-34 t Valsbaai), Noordelikes-Tygerberg (24-27 t Paarl) en Hands & Heart (3-26 t Schotsche Kloof/Walmer) was aan die verkeerde kant van die uitslae.